cy es es en es cy cy ca en cy nl en cy su cy en cy es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy en cy cy cy cy cy cy cy cy cy cy cy cy cy cy cy cy cy cy cy cy cy nl cy la es cy nb cy eo en cy en cy cy su cy ceb cy cy ca en cy nl en cy su cy su cy es es en es
Y pellter yn rhy fyr? A ydy elw yn bwysicach na diogelwch i yrwyr y ‘Cabs’ Du? | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Ar benwythnos prysur arall yng Nghaerdydd mae Elen Davies yn adrodd stori dwy ferch ifanc sydd yn honi iddyn nhw fod mewn trafferth ar ôl i yrrwr tacsi wrthod gyrru nhw adre.
Nos Sadwrn, fis Chwefror, ar ôl i Gymru herio Lloegr yn Stadiwm y Mileniwm roedd dwy fyfyrwraig eisiau tacsi adref o Stryd y Castell, Caerdydd i stryd Harriet, Cathays. Roedd hi’n 3 y bore ac, yn ôl y merched, gwrthododd dau yrrwr tacsi ‘Cab’ du gludo nhw gan fod y pellter yn rhy fyr.
Roedd digon o sylw i hyn ddwy flynedd yn ôl, gyda honiadau bod rhai gyrwyr ‘Cabs’ du yn gwrthod ‘teithiau byr’ i fyfyrwyr wedi nifer o achosion o drais yn y ddinas. Gwnaeth Bethan Jenkins AC erfyn ar Gyngor Caerdydd i weithredu, ond mae’r broblem yn dal i barhau mae’n debyg.
Mae Rhian Floyd, myfyrwraig yn ei hail flwyddyn ym Mhrifysgol Caerdydd sy’n astudio Cymraeg a Saesneg, yn dweud bod gyrrwr wedi gwrthod cludo hi adref benwythnos diwethaf, wedi iddi ofyn am dacsi i’w chartref yn stryd Harriet.
‘’Rwyf wedi fy siomi’’ meddai. ‘’Roeddwn i a fy ffrind yn barod i fynd adref, roeddwn wedi blino ac yn rhewi.’’ Pwysleisiodd mai dwy ohonynt oedd yn bresennol ac felly’n wyliadwrus o gerdded adref gyda chyn lleied ohonynt, ‘’Dal tacsi oedd y peth call a diogel i wneud’’, meddai.
Wrth ddynodi eu cyfeiriad i ddau yrrwr ‘Cab’ du gwahanol, yr un oedd ymateb y ddau, ‘’Too close, try the next taxi.”
Roedd Leah Williams, sy’n dod yn wreiddiol o Aberteifi ac sy’n fyfyrwraig yn ei hail flwyddyn ym Mhrifysgol Caerdydd, gyda Rhian ar y pryd. Dywedodd ei bod hi’n derbyn y byddai’r tacsis yn brysur tan oriau man y bore, gan ei bod hi’n benwythnos gêm rygbi, ond doedd hi ddim wedi rhagweld y byddai sefyllfa fel hyn yn codi.
‘’Dylai’r ffaith bod ein taith ni yn llai o bellter nag eraill ddim rhoi’r hawl i yrwyr y ‘Cabs’ du ein gwrthod, roedden ni’n cynnig talu’r un peth a phawb arall.’’ Ychwanegodd, ‘’Y pellter yn rhy fyr? Beth am ein diogelwch? Rŷ’n ni yng Nghaerdydd, nid cefn gwlad Cymru!’’
Mewn ymateb dywedodd Cyngor Caerdydd, sy’n gyfrifol am roi trwyddedu i’r ‘Cabs’ du, ‘’Mae’n hanfodol fod y ‘Cabs’ du yn glynu at y telerau ac amodau. Os yw’r daith yn cychwyn ac yn gorffen o fewn ffiniau Caerdydd, mae’n orfodol i’r gyrrwr tacsi dderbyn y daith, oni bai fod yr unigolyn yn rhy feddw neu’n fygythiol.’’
Mewn ymateb i hyn, gofynnwyd iddynt, pam nad oedd y gyrwyr yn glynu at y rheolau felly, ac a oeddent yn cydnabod fod angen fwy o gefnogaeth a gwell ymddygiad gan yrwyr y ‘Cabs’ du, yn enwedig ar benwythnosau prysur?
‘’Mae’r mwyafrif o yrwyr tacsi yn llysgenhadon da i’r ddinas,’’ meddent. ‘’Serch hynny, ni dderbyniwn wasanaeth drwg y lleiafrif.’’
Ychwanegodd Cyngor Caerdydd ei bod nhw yn gweithredu yn erbyn ymddygiad anfoesol gyrwyr y ‘Cabs’ du. Rhoddwyd tystiolaeth ganddynt fod 5 dyn wedi cael eu harestio yn 2016, a’u bod yn darparu arweiniad a chyngor i’r gyrwyr hyd heddiw.
Ond un sy’n honni nad yw’r Cyngor yn gwneud digon o hyd yw AC Plaid Cymru Bethan Jenkins. Dywedodd mewn cyfweliad diweddar, ‘’Dwi ddim yn credu fod y sefyllfa wedi gwella fymryn, os o gwbl. Y peth realistig y gellid ei wneud gan y Cyngor yw mwyfwy o orfodaeth. Heb orfodaeth, mae’n rhy hawdd i yrwr tacsi nad yw’n dilyn y rheolau i ddefnyddio cyflwr neu ymddygiad yr unigolyn fel esgus i wrthod ei taith.’’
Mae’n sicr yn werth cwestiynu, a oes digon yn cael ei wneud, ac a oes angen system well i ddal gyrwyr cywilyddus y ‘Cabs’ du?
Ymunwch yn y sgwrs ar gyfryngau cymdeithasol, gan ddefnyddio:
sylw ar yr adroddiad yma
© Hawlfraint 2019 POBL CAERDYDD. Cedwir Bob Hawl.